REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

05 Broj: 06-2/182-12

23. septembar 2012. godine

B e o g r a d

Z A P I S N I K

12. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 22. SEPTEMBRA 2012. GODINE

Sednica je počela u 15.15 časova.

Sednicom je predsedavao mr Vladimir Cvijan, predsednik Odbora.

Sednici su prisustvovali članovi Odbora: Biljana Pantić, Srđan Miković, Jovan Palalić, Neđo Jovanović, Predrag Marković, Mirna Kosanović, Zoran Pralica, zamenik člana Odbora Dragana Nikolića, Stefan Zankov, zamenik člana Odbora Katarine Rakić, Vojislav Vujić, zamenik člana Odbora Petra Petrovića

Sednici nisu prisustvovali članovi Odbora: mr Nebojša Stefanović, Dušan Obradović, Zvonimir Stević, Mirko Čikiriz, Čedomir Jovanović, Balint Pastor, Nenad Čanak, kao ni njihovi zamenici.

Sednici Odbora prisustvovali su i: Zoran Ibrović, načelnik u Ministarstvu energetike, razvoja i zaštite životne sredine, Gordana Petković, viši savetnik u Ministarstvu energetike, razvoja i zaštite životne sredine, Dubravka Drakulić, načelnik u Ministarstvu finansija i privrede, Nada Mirković, načelnik Odeljenja budžeta u Ministarstvu finansija i privrede, Ljubica Matić, pomoćnik ministra finansija za budžet, Natalija Paušić, rukovodilac grupe za budžetski sistem.

Na predlog predsednika, Odbor je jednoglasno utvrdio sledeći

D n e v n i r e d

 1. Razmatranje amandmana na Predlog zakona o izmenama Zakona o zaštiti od jonizujućih zračenja i o nuklearnoj sigurnosti, koji je podnela Vlada;

 2. Razmatranje amandmana na Predlog zakona o izmenama Zakona o hemikalijama, koji je podnela Vlada;

Predsednik Odbora mr Vladimir Cvijan je obavestio članove Odbora da su nadležni Odbori u međuvremenu završili svoja zasedanja, i na osnovu toga su pored dve tačke dnevnog reda, dodate sledeće tri tačke dnevnog reda:

 3. Razmatranje amandmana na Predlog zakona o izmenama i dopunama Zakona o budžetu Republike Srbije za 2012. godinu, sa predlozima odluka o davanju saglasnosti na odluke o izmenama i dopunama finansijskih planova za 2012. godinu:

 1) Republičkog fonda za penzijsko i invalidsko osiguranje,

 2) Republičkog fonda za zdravstveno osiguranje,

 3) Nacionalne službe za zapošljavanje, koji je podnela Vlada;

 4. Razmatranje amandmana na Predlog zakona o izmenama i dopunama Zakona o budžetskom sistemu, koji je podnela Vlada;

 5. Razmatranje amandmana na Predlog zakona o utvrđivanju maksimalne zarade u javnom sektoru, koji je podnela Vlada.

Pre prelaska na odlučivanje o tačkama dnevnog reda, za reč se javio Srđan Miković, član Odbora i podsetio sve članove Odbora da su dobili primerak Studije o unapređenju zakonodavnog procesa u Republici Srbiji, i da će se prezentacija održati u utorak, u maloj sali.

Predsednik Odbora je naknadno ubacio još jednu tačku dnevnog reda:

 6. R a z n o.

Prva tačka dnevnog reda. Razmatranje amandmana na Predlog zakona o izmenama Zakona o zaštiti od jonizujućih zračenja i o nuklearnoj sigurnosti, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane koje je Odbor za zaštitu životne sredine podneo na Predlog zakona o izmenama Zakona o zaštiti od jonizujućih zračenja i o nuklearnoj sigurnosti, koji je podnela Vlada i smatra da su u skladu sa Ustavom i pravnim sistemom Republike Srbije amandmani:

- na član 7, sa ispravkom, koji je podneo Odbor za zaštitu životne sredine;

* na član 8, sa ispravkom, koji je podneo Odbor za zaštitu životne sredine;
* na član 10, sa ispravkom, koji je podneo Odbor za zaštitu životne sredine.

 Odbor je odluku doneo jednoglasno.

 Za izvestioca Odbora na sednici Narodne skupštine određen je mr Vladimir Cvijan, predsednik Odbora.

Druga tačka dnevnog reda. Razmatranje amandmana na Predlog zakona o izmenama Zakona o hemikalijama, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandman koji je na član 15, sa ispravkom, podneo Odbor za zaštitu životne sredine na Predlog zakona o izmenama Zakona o hemikalijama, koji je podnela Vlada, i smatra da je amandman u skladu sa Ustavom i pravnim sistemom Republike Srbije.

 Odbor je odluku doneo jednoglasno.

Za izvestioca Odbora na sednici Narodne skupštine određen je mr Vladimir Cvijan, predsednik Odbora.

Treća tačka dnevnog reda. Razmatranje amandmana na Predlog zakona o izmenama i dopunama Zakona o budžetu Republike Srbije za 2012. godinu, sa predlozima odluka o davanju saglasnosti na odluke o izmenama i dopunama finansijskih planova za 2012. godinu:

 1) Republičkog fonda za penzijsko i invalidsko osiguranje,

 2) Republičkog fonda za zdravstveno osiguranje,

 3) Nacionalne službe za zapošljavanje, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o budžetu Republike Srbije za 2012. godinu, sa predlozima odluka o davanju saglasnosti na odluke o izmenama i dopunama finansijskih planova za 2012. godinu:

 1) Republičkog fonda za penzijsko i invalidsko osiguranje,

 2) Republičkog fonda za zdravstveno osiguranje,

 3) Nacionalne službe za zapošljavanje, koji je podnela Vlada, i smatra da su u skladu sa Ustavom i pravnim sistemom Republike Srbije amandmani:

 - na član 5. koji je podneo Odbor za finansije, republički budžet i kontrolu trošenja javnih sredstava;

 - na član 5, sa ispravkom, koji je podneo narodni poslanik Janko Veselinović;

 - na član 9. koji je podneo Odbor za finansije, republički budžet i kontrolu trošenja javnih sredstava.

 Odbor je odluku doneo jednoglasno.

Za izvestioca Odbora na sednici Narodne skupštine određen je mr Vladimir Cvijan, predsednik Odbora.

Četvrta tačka dnevnog reda. Razmatranje amandmana na Predlog zakona o izmenama i dopunama Zakona o budžetskom sistemu, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o budžetskom sistemu, koji je podnela Vlada i smatra da su u skladu sa Ustavom i pravnim sistemom Republike Srbije amandmani:

 - na član 3. koji je podneo Odbor za finansije, republički budžet i kontrolu trošenja javnih sredstava.

 Odbor je odluku doneo jednoglasno.

Za izvestioca Odbora na sednici Narodne skupštine određen je mr Vladimir Cvijan, predsednik Odbora.

 Odbor je odlučio jednoglasno da se ne izjasni o amandmanu narodnog poslanika Vladimira Ilića na Predlog zakona o izmenama i dopunama Zakona o budžetskom sistemu kojim se posle člana 24. dodaje član 24a.

Peta tačka dnevnog reda. Razmatranje amandmana na Predlog zakona o utvrđivanju maksimalne zarade u javnom sektoru, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane koje je Odbor za finansije, republički budžet i kontrolu trošenja javnih sredstava podneo na Predlog zakona o utvrđivanju maksimalne zarade u javnom sektoru, koji je podnela Vlada, i smatra da su u skladu sa Ustavom i pravnim sistemom Republike Srbije amandmani:

 - na član 1. koji je podneo Odbor za finansije, republički budžet i kontrolu trošenja javnih sredstava;

- na član 6. koji je podneo Odbor za finansije, republički budžet i kontrolu trošenja javnih sredstava.

 Odbor je odluku doneo jednoglasno.

Za izvestioca Odbora na sednici Narodne skupštine određen je mr Vladimir Cvijan, predsednik Odbora.

Šesta tačka dnevnog reda- R a z n o.

Predsednik Odbora mr Vladimir Cvijan, je insistirao da kad god Odbor uoči grešku u podnetom amandmanu, u najkraćem roku obavesti o tome poslaničku grupu, ili direktno poslanika koji je podneo amandman. I da će stručna služba uvek biti na raspolaganju, pa i tehnički.

Predsednik Odbora je istakao da je cilj stručne službe i taj da svaki amandman, svaki stav dođe do Narodne skupštine. Kao i da o odbačenim amandmanima ne treba više raspravljati. I da nema diskusije o nepotpunom amandmanu.

U diskusiji su učestvovali članovi Odbora: Srđan Miković, Jovan Palalić i Predrag Marković.

Sednica je završena u 15.45 časova.

Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović mr Vladimir Cvijan